पाएं अपने शहर की ताज़ा ख़बरें और फ्री ई-पेपरडाउनलोड करें
बहोड़ापुर पुलिस ने गश्त के दौरान शनिवार की रात तीन चोरों को हिरासत में ले लिया। पूछताछ के दौरान एक शटरिंग ठेकेदार के गोदाम से शटरिंग की प्लेट चोरी का खुलासा हुआ है।
थाना प्रभारी अमर सिंह सिकरवार ने बताया शनिवार की रात गश्त के दौरान बाइक सवार तीन युवकों को हिरासत में लिया। चेकिंग के दौरान इन युवकों ने पुलिस से बचकर भागने की कोशिश की थी। पकड़े गए युवकों में किशन सिंह, अजीत एवं हबीब खान शामिल हैं। इन युवकों ने शटरिंग ठेकेदार के गोदाम से शटरिंग प्लेट की चोरी करना कुबूल किया है। पुलिस ने चोरी की गईं शटरिंग प्लेट भी बरामद कर ली। पकड़े गए चोरों से पुलिस अन्य चोरियों के बारे में पूछताछ कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn